
<Commission>{FEMM}Comisia pentru drepturile femeilor şi egalitatea de gen</Commission>
Președintele

<Date>{28/08/2023}30.8.2023</Date>
Domnului Johan Van Overtveldt
Președinte
Comisia pentru bugete
BRUXELLES
Subiect:	<Titre>Aviz referitor la raportul intermediar al Comisiei BUDG privind revizuirea la jumătatea perioadei a cadrului financiar multianual 2021-2027 </Titre> <DocRef>(2023/0201R(APP))</DocRef>
Domnule Președinte,
În cadrul procedurii menționate în subiect, Comisia pentru drepturile femeilor și egalitatea de gen a fost solicitată pentru a transmite un aviz comisiei dumneavoastră. În cadrul reuniunii din 13 iulie 2023, s-a decis ca acest aviz să fie transmis sub formă de scrisoare.
[bookmark: DocEPLastFootnotePos]Comisia pentru drepturile femeilor și egalitatea de gen a examinat chestiunea în cauză în cursul reuniunii sale din 30 august 2023[footnoteRef:1]. În cadrul acestei reuniuni, ea a decis să recomande Comisiei pentru bugete, care este comisie competentă, includerea următoarelor sugestii în raportul interimar. [1:  La votul final au fost prezenți: Robert Biedroń (președinte), Andżelika Anna Możdżanowska, Isabella Adinolfi, Maria da Graça Carvalho, Rosa Estaràs Ferragut, Arba Kokalari, Elżbieta Katarzyna Łukacijewska, Aušra Maldeikienė, Sirpa Pietikäinen, Christine Schneider, Pernille Weiss, Karen Melchior, María Soraya Rodríguez Ramos, Irène Tolleret, Heléne Fritzon, Predrag Fred Matić, Maria Noichl, Carina Ohlsson, Evelyn Regner, Vera Tax, Kira Marie Peter‑Hansen, Sylwia Spurek (vicepreședintă), Johan Nissinen, Margarita de la Pisa Carrión, Christine Anderson, Annika Bruna, Sandra Pereira] 

Vă asigur, Domnule Președinte, de înalta mea considerație,
Robert Biedroń

SUGESTII
A.	întrucât egalitatea de gen și eliminarea inegalităților sunt valori fundamentale pe care se întemeiază Uniunea și întrucât angajamentul de a promova egalitatea de gen și integrarea perspectivei de gen în toate acțiunile sale este consacrat la articolul 8 din Tratatul privind funcționarea Uniunii Europene;
B.	întrucât Parlamentul a solicitat insistent și în repetate rânduri Comisiei să promoveze și să pună în practică integrarea perspectivei de gen și integrarea dimensiunii de gen în buget și să efectueze evaluări ale impactului din perspectiva genului în toate domeniile de politică ale Uniunii;
C.	întrucât bugetele nu sunt niciodată neutre din punctul de vedere al genului și, prin urmare, trebuie elaborate încă de la început cu obiectivul de a asigura egalitatea de gen; întrucât datele indică faptul că fiecare criză are un efect disproporționat asupra femeilor și fetelor, cum se poate observa în crizele actuale cu care se confruntă Uniunea; întrucât războiul Rusiei împotriva Ucrainei și consecințele crizei provocate de pandemia de COVID-19 impun un răspuns care să țină seama de dimensiunea de gen,
1.	salută comunicarea Comisiei referitoare la revizuirea la jumătatea perioadei a CFM 2021‑2027; recunoaște necesitatea de a aborda impactul financiar al consecințelor războiului Rusiei împotriva Ucrainei și al consecințelor crizei provocate de pandemia de COVID-19; subliniază că bugetul Uniunii nu ar trebui să contribuie la inegalitățile de gen sau să incite la ură și, prin urmare, invită Comisia să analizeze misiunea principală a celor care primesc fonduri din partea Uniunii și să refuze finanțarea actorilor care încearcă să utilizeze fondurile Uniunii în scopul regresului în ceea ce privește drepturile omului, în special drepturile femeilor și egalitatea de gen; subliniază că revizuirea la jumătatea perioadei reprezintă o oportunitate de a remedia deficiențele din abordarea Uniunii față de integrarea perspectivei de gen și integrarea dimensiunii de gen în buget, care ar trebui privite ca parte integrantă a procesului financiar și permit alocarea fondurilor în modul cel mai eficient;
2.	salută reînnoirea angajamentului față de noua metodologie de urmărire a cheltuielilor legate de egalitatea de gen și față de integrarea, ca proiect-pilot, a acestor obiective începând din 2023; subliniază că majoritatea programelor sunt evaluate în prezent ca având potențialul de a contribui la egalitatea de gen, ceea ce corespunde majorității finanțării (punctaj 0 *, 73 % din buget), comparativ cu cele care contribuie efectiv la egalitatea de gen fie ca obiectiv principal (punctaj 2, 2 % din buget), fie ca obiectiv important (punctaj 1, 9 % din buget)[footnoteRef:2]; subliniază importanța unor revizuiri eficace și sensibile la dimensiunea de gen ale tuturor programelor și cheltuielilor, care să permită efectuarea de ajustări atunci când și acolo unde este necesar, în conformitate cu Raportul special nr. 10/2021 al Curții de Conturi privind integrarea perspectivei de gen în bugetul UE[footnoteRef:3]; [2:  https://commission.europa.eu/strategy-and-policy/eu-budget/performance-and-reporting/horizontal-priorities/gender-equality-mainstreaming_en
https://commission.europa.eu/system/files/2023-06/SWD_2023_336_1_EN_autre_document_travail_service_part1_v4.pdf, p48]  [3:  https://www.eca.europa.eu/ro/publications?did=58678 ] 

3.	îndeamnă Comisia să majoreze finanțarea liniilor bugetare și a programelor în care egalitatea de gen este un obiectiv principal sau important, cum ar fi componenta Daphne, care vizează combaterea tuturor formelor de violență de gen, și componenta „Egalitate, drepturi și egalitate de gen” a programului „Cetățeni, egalitate, drepturi și valori”, programul „UE pentru sănătate”, Fondul social european Plus (FSE+) și programele de acțiune externă, cum ar fi Instrumentul de vecinătate, cooperare pentru dezvoltare și cooperare internațională – „Europa globală” și Inițiativa Spotlight a ONU; 
4. 	invită Comisia să majoreze bugetul Institutului European pentru Egalitatea de Șanse între Femei și Bărbați pentru a se asigura că institutul dispune de resurse suficiente pentru a-și îndeplini mandatul, inclusiv să ofere asistență tehnică statelor membre, având în vedere că i se solicită tot mai frecvent și urgent sprijin tehnic pentru integrarea perspectivei de gen; 
5. 	își reiterează îngrijorarea cu privire la atacurile la adresa egalității de gen și a drepturilor fundamentale, inclusiv a sănătății sexuale și reproductive și a drepturilor aferente, în cadrul Uniunii și solicită să se aloce fonduri pentru a combate acest regres și dezinformarea, dar și pentru a sprijini organizațiile societății civile care protejează drepturile femeilor, inclusiv pe cele care facilitează accesul la avort legal și în condiții de siguranță prin intermediul serviciilor transfrontaliere, care garantează dreptul fundamental al femeilor de a avea control asupra propriului corp;
6.	insistă asupra faptului că femeile și bărbații ar trebui să beneficieze în mod egal de Mecanismul de redresare și reziliență, în special cu obiectivul de a reduce cu 13 % diferența actuală de remunerare între femei și bărbați în Uniune. 

